OpenLLM-France/wikimedia huggingface dataset:
# Roques de Magaró

Les Roques de Magaró és una formació rocosa de 1.184,9 metres d'altitud del terme municipal d'Abella de la Conca, a la comarca del Pallars Jussà.
Es troba a ponent de la vila d'Abella de la Conca, al sud-est de la Roca de la Coma, a llevant de la Roca de Viella. És al sud-oest del cim de Sarsús.
Als seus peus hi ha el paratge i partida rural de Magaró, on hi havia hagut l'antiga ciutat de Pil·la, de la qual no resten estructures constructives recognoscibles, però, en canvi, sí que els pagesos de la zona han trobat al llarg del temps nombrosos elements d'obra d'època antiga, com fragments de parets amb morter i altres formes utilitzades en la construcció en èpoques antigues, que poden anar de la tardoromana a la medieval. La memòria popular dels habitants d'Abella de la Conca servava el record de l'existència d'un poblat en aquest lloc, cosa que sembla corroborar el mateix topònim.

## Etimologia

La primera part del topònim és purament descriptiva: es tracta d'unes roques, i d'origen romànic modern. Pel que fa a la segona part, Magaró, que possiblement hauria de ser Magueró, com preveu Joan Coromines en el seu diccionari, es tracta d'un dels pocs arabismes presents a la toponímia pirinenca. Del participi del verb devastar (maharrab), té el significat de zona, vila o lloc devastat. Com es pot deduir, pot ser una referència al poblat destruït que hi hagué en aquest lloc.

## Referències

* ↑ Carta arqueològica d'Abella de la Conca. Direcció General del Patrimoni Cultural. Departament de Cultura i Mitjans de Comunicació de la Generalitat de Catalunya.
* ↑ Coromines, 1996.

## Bibliografia

* COROMINES, Joan. "Maguerola". A Onomasticon Cataloniae. V L-N. Barcelona: Curial Edicions Catalanes i Caixa d'Estalvis i Pensions de Barcelona, 1996. ISBN 84-7256-844-X.

## Enllaços externs

* Les Roques de Magaró en el seu entorn, a l'Institut Cartogràfic de Catalunya
# Una pelea cubana contra los demonios

Una pelea cubana contra los demonios és una pel·lícula dramàtica cubana estrenada en el 1971 i dirigida per Tomás Gutiérrez Alea.

## Argument

Inspirada en el llibre Historia de una pelea cubana contra los demonios de l'escriptor, jurista, musicòleg i etnòleg cubà Fernando Ortiz Fernández, compte com a la regió de Remedios, durant el segle XVII, els dimonis es deslliguen quan un capellà, responent als seus propis interessos, pretén que la comunitat es traslladi de lloc. La croada obscurantista provoca la mort i la destrucció.

## Repartiment

* José Antonio Rodríguez
* Marés González
* Raúl Pomares
* Silvano Rey
* Olivia Belizaire
* Reynaldo Miravalles
* Carlos Ruiz de la Tejera
* Verónica Lynn

## Palmarès cinematogràfic

* Premi CIDALC, Festival Internacional de Cinema de Karlovy Vary. Txecoslovàquia. 1972.

## Referències

* ↑ «Una pelea cubana contra los demonios ( dir. Tomás Gutiérrez Alea, 1971) - José Triana» (en castellà). [Consulta: 11 maig 2020].
* ↑ «Una pelea cubana contra los demonios» (en castellà). [Consulta: 11 maig 2020].

## Enllaços externs

* Una pelea cubana contra los demonios a YouTube
# Rolling Hills Estates

Rolling Hills Estates és una ciutat dels Estats Units a l'estat de Califòrnia. Segons el cens del 2000 tenia 7.676 habitants.

## Demografia

Segons el cens del 2000, Rolling Hills Estates tenia 7.676 habitants, 2.806 habitatges, i 2.334 famílies. La densitat de població era de 825,5 habitants/km².
Dels 2.806 habitatges en un 33,7% hi vivien nens de menys de 18 anys, en un 74,6% hi vivien parelles casades, en un 6% dones solteres, i en un 16,8% no eren unitats familiars. En el 15% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,73 i el nombre mitjà de persones que vivien en cada família era de 3,02.
Per edats la població es repartia de la següent manera: un 24,3% tenia menys de 18 anys, un 4,7% entre 18 i 24, un 21,2% entre 25 i 44, un 30,9% de 45 a 60 i un 18,9% 65 anys o més.
L'edat mediana era de 45 anys. Per cada 100 dones de 18 o més anys hi havia 91,3 homes.
Entorn de l'1,1% de les famílies i l'1,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rolling Hills Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 18 juliol 2010].
* ↑ «Geographic Comparison Table- Rolling Hills Estates». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Rollingen

Rollingen (en luxemburguès: Rolleng; en alemany: Rollingen) és una vila de la comuna de Mersch situada al districte de Luxemburg del cantó de Mersch. Està a uns 14,5 km de distància de la ciutat de Luxemburg.

## Referències

* ↑ «Rollingen». [Consulta: 14 octubre 2015].
# Rolling Hills (Wyoming)

Rolling Hills és una població dels Estats Units a l'estat de Wyoming. Segons el cens del 2000 tenia 449 habitants.

## Demografia

Segons el cens del 2000, Rolling Hills tenia 449 habitants, 135 habitatges, i 115 famílies. La densitat de població era de 244,2 habitants/km².
Dels 135 habitatges en un 52,6% hi vivien nens de menys de 18 anys, en un 76,3% hi vivien parelles casades, en un 5,9% dones solteres, i en un 14,8% no eren unitats familiars. En el 6,7% dels habitatges hi vivien persones soles el 0,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,33 i el nombre mitjà de persones que vivien en cada família era de 3,57.
Per edats la població es repartia de la següent manera: un 35,9% tenia menys de 18 anys, un 8,2% entre 18 i 24, un 30,3% entre 25 i 44, un 22,9% de 45 a 60 i un 2,7% 65 anys o més.
L'edat mediana era de 31 anys. Per cada 100 dones de 18 o més anys hi havia 107,2 homes.
La renda mediana per habitatge era de 50.625 $ i la renda mediana per família de 47.917 $. Els homes tenien una renda mediana de 39.250 $ mentre que les dones 21.250 $. La renda per capita de la població era de 21.767 $. Entorn de l'1,6% de les famílies i el 3,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rolling Hills». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Rolling Hills». American Fact Finder. Oficina del Cens dels Estats Units, 12-01-2010.
# Trinta lumes

Trinta lumes és un llargmetratge documental de misteri de 2017 dirigit i escrit per Diana Toucedo. Es va estrenar al Festival de Cinema Internacional d'Ourense el 20 d'octubre de 2017.

## Sinopsi

Alba és una noia de dotze anys que desitja descobrir el desconegut, misteriós i fascinant de la mort. Al costat del seu millor amic, Samuel, entren a cases abandonades, recorren pobles destruïts i s'endinsen a l'interior d'unes muntanyes que amaguen un altre món paral·lel. Un viatge que parteix de la innocència per descobrir el misteri de la lluita entre la vida i la mort... Un relat entre el documental i la ficció que transcorre en un llogaret de la Serra do Courel a la província de Lugo (Galícia) on "la vida no s'acaba, sinó que es transforma en una altra cosa" i els acompanyen en les seves rutines diàries.

## Repartiment

* Alba Arias
* Samuel Vilariño

## Premis

* 2018 Premios Fénix: Lara Vilanova, Nominada a millor fotografia documental
* 2018 Camerimage: Lara Vilanova, Nominated for best cinematography documentary
* 2018 CINESPAÑA Toulouse: Lara Vilanova, Premi a la millor fotografia
* 2018 Premis Gaudí: Nominada a millor documental
Als Premis Mestre Mateo 2017 va estar nominada en cinc categories, però no va recollir cap premi, ja que fou guanyada per Dhogs.
| Categoria | Persona | Resultat |
| Millor film | Millor film | Nominat |
| Millor guió | Diana Toucedo | Nominada |
| Millor muntatge | Diana Toucedo i Ana Pfaff | Nominadas |
| Millor so | Oriol Gallart | Nominat |
| Millor fotografia | Lara Vilanova | Nominada |

## Referències

* ↑ «Estrea en salas 'Trinta Lumes', un achegamento ao Courel no bordo do irreal». Sermos Galiza, 08-02-2019. Arxivat de l'original el 2019-02-09. [Consulta: 15 setembre 2020].
* ↑ Tradición y superstición conviven en “Trinta lumes”, la multipremiada película de Diana Toucedo, que presentó hoy en el Centro Galego de Barcelona al web de la XUnt de Galicia
* ↑ Trinta lumes al web de l'Acadèmia catalana del cinema
* ↑ «A longametraxe Dhogs arrasa nos XVI Premios Mestre Mateo». Academia Galega do Audiovisual. [Consulta: 4 març 2018].

## Enllaços externs

* Article Arxivat 2019-02-13 a Wayback Machine. d'Andrés Castro a Sermos Galiza
* Artigo de Manuel Rivas a La Voz de Galicia
* Entrevista de Sergio Barral a Diana Toucedo a Cuarta Parede
* Crítica de Guillermo Rodicio al magazine cultural A que cheira, papá?
# Trinxador

El trinxador o mitjalluna, també conegut com a tisores per a aviram, és un tipus de tisora acabat en punta, de fulles corbades i tall molt pronunciat, que s'emprat en cuina per a trinxar la carn de les aus rostides; és capaç de separar els nervis i els cartílags.
Generalment els trinxadors es fabriquen d'acer inoxidable. El mànec sol tenir forma ergonòmica per poder exercir més força sobre els materials de diferent textura de les aus.
Els trinxadors són prou habituals a les cuines privades; també poden veure's freqüentment als locals de rostit de pollastres.
No s'ha de confondre el trinxador amb el trinxant.

## Bibliografia

* Diccionari de la llengua catalana (IEC), s.v. "Trinxador", "Mitjalluna"
* Diccionari visual Oxford: català, castellà, anglès, francès. Oxford: Oxford University, cop. 1997. ISBN 84-8104-004-5

## Vegeu també

* Trinxar
* Pollastre rostit
* Tisora
# Rosa María Herreros Osorio

Rosa María Herreros Osorio "Rosita" (Palma, 18 de novembre de 1992) és una futbolista mallorquina, migcampista de l'Åland United.
Després de vestir la samarreta de la Penya Arrabal per a la temporada 2007-2008, va entrar al Collerense on jugà el seu primer campionat en el partit en que l'equip va guanyar l’ascens a Primera Divisió. Manté la relació amb l'equip fins al final de la temporada 2013-2014, obtenint com a millor resultat el desè lloc de la lliga, assolit la temporada 2013-2014, i els vuitens de final de les edicions 2010 i 2011 de la Copa de la Reina.
La primavera de 2014, gràcies a la concessió d'una beca Erasmus, inicia el seu primer campionat a l'estranger, traslladant-se al Kokkola Futis 10 per competir a la Naisten Liiga, el màxim nivell del campionat finès. Herreros es quedà amb el Kokkola Futis 10 fins al final de la temporada, fent 22 aparicions i marcant 4 gols.
Durant el següent mercat de transferències d'hivern, va aprofitar l'oportunitat d'una nova aventura estrangera, signant un acord amb l'Cuneo per jugar a la Sèrie A, el nivell més alt del futbol italià. Portà la samarreta del club piemontès fins al final de la temporada 2014-2015. En abandonar el club, Herreros sumava 12 aparicions a la lliga, així com dos gols.
Un cop acabades les obligacions contractuals, tornà a Finlàndia, on fou fitxada pel Merilappi United per a la següent temporada. Tot i així el 2016, un cop finalitzat el contracte romangué al país, ja que tornà al Kokkola Futis 10 i, a mitjans de temporada, canvià d'equip i entrà a jugar al GBK. Romandria en aquest equip també durant el 2017 fins al seu ingres en l'Åland United el 2018.

## Referències

* ↑ «ROSITA: Rosa María Herreros Osorio». txapeldunak.com. [Consulta: 27 febrer 2021].
* ↑ «Rosa María Herreros Ossorio». palloliitto.fi. Arxivat de l'original el 27 de juliol 2018. [Consulta: 28 febrer 2021].
* ↑ «[Entrevista La aventura finlandesa de la futbolista Rosita Herreros]». Michan en Finlandia. [Consulta: 28 febrer 2021].
* ↑ «ROSA MARIA HERREROS OSSARIO». Football.it. [Consulta: 28 febrer 2021].
* ↑ Menayo, David «Rosita Herreros, primera futbolista española que juega un partido oficial en tiempos de COVID-19». Marca, 14-06-2020 [Consulta: 28 febrer 2021].
# Riu Vaga

El riu Vaga (Вага en rus) és un riu que passa per les províncies de Vologda i Arkhànguelsk, a Rússia. És un afluent per l'esquerra del Dvinà Septentrional. Travessa les ciutats de Velsk i Xénkursk. Té una longitud de 575 km i una conca de 44.800 km².
# Tros Pla

El Tros Pla és una partida rural del terme municipal de Conca de Dalt, a l'antic terme d'Hortoneda de la Conca), al Pallars Jussà. És en territori del poble d'Hortoneda.
Està situat a prop i a l'oest d'Hortoneda, al nord de la Carretera d'Hortoneda, a migdia dels Horts de la Font del Cabrer i al nord-est dels Trossos de la Font dels Malalts.
Consta de 5,5470 hectàrees de conreus de secà i pastures i algunes zones improductives.

## Referències

* ↑ «Dades extretes de la Sede virtual del Catastro». Arxivat de l'original el 2012-03-15. [Consulta: 2 juliol 2010].

## Enllaços externs

* Institut Cartogràfic de Catalunya
# Roquerol gorja-rogenc

El roquerol gorja-rogenc (Ptyonoprogne fuligula rufigula; syn: Ptyonoprogne rufigula) és un tàxon d'ocell de la família dels hirundínids (Hirundinidae). Es troba a l'Àfrica Occidental i Oriental. Els seus hàbitats principals són els boscos tropicals i subtropicals de frondoses humits de les terres baixes, la sabana seca, les praderies i matollars secs tropicals i subtropicals, les praderies temperades, els cursos d'aigua, els llacs, els deserts, els jardins rurals i les àrees urbanes. El seu estat de conservació es considera de risc mínim.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon tindria la categoria d'espècie. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 13.2, juliol 2023), el consideren una subespècie del roquerol isabelí (Ptyonoprogne fuligula rufigula).

## Referències

* ↑ «Roquerol gorja-rogenc». Cercaterm. TERMCAT, Centre de Terminologia. Rev. 11 setembre 2023 (català)
* 1 2 «Swallows» (en anglès). IOC World Bird List Version 13.2. International Ornithologists' Union, 01-07-2023. [Consulta: 12 setembre 2023].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 609. ISBN 978-84-16728-37-4.
* ↑ BirdLife International. «Red-throated Rock Martin. Ptyonoprogne rufigula» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 11 setembre 2023].
# Roques Altes

«Roques Altes» té aquests significats:
# Robert William Fisher

Robert William Fisher (13 d'abril de 1961) és un fugitiu nord-americà buscat pel presumpte assassinat de la seva dona i els seus dos fills, i l'explosió de la casa en què vivien a Scottsdale, Arizona, el 10 d'abril de 2001. Fisher va ser nomenat per l'Federal Bureau of Investigation com el fugitiu nombre 475 inclòs en la llista de Els deu fugitius més buscats per l'FBI el 29 de juny de 2002.
En el matí del 10 d'abril de 2001, Mary va rebre un tret a la part posterior del cap i les goles dels seus fills van ser tallades en les hores abans que la seva casa explotés a les 08:42. Els bombers van ser alertats immediatament de l'explosió, que va ser prou fort com per ensorrar la paret frontal de maó i sacsejar els marcs de les cases veïnes durant mitja milla (800 m) en totes les direccions. Els bombers van evitar que l'incendi de 20 peus d'altura (6 m) s'estengués a altres cases. Una sèrie d'explosions secundàries més petites, que es creu que van ser causades per municions de fusell o llaunes de pintura, els van obligar a mantenir la seva distància. Un d'ells va patir ferides lleus a la cama quan va perdre l'equilibri i va caure prop de la casa en flames.

## Referències

* ↑ «ROBERT WILLIAM FISHER» (en anglès americà). [Consulta: 5 novembre 2019].
* ↑ «Robert William Fisher, el ex miembro de los Marines fugado tras disparar a su mujer, degollar a sus dos hijos y hacer estallar la casa por los aires » ExtraConfidencial» (en espanyol europeu). [Consulta: 5 novembre 2019].
* ↑ Hedding, Judy; since 1979, a Phoenix-area resident; Than 1, Has Written More. «FBI's 10 Most Wanted List Includes a Scottsdale Man» (en anglès). [Consulta: 15 octubre 2020].
# Valldaura

* No s'ha de confondre amb Vall d'Aura.
«Valldaura» té aquests significats:
* Agna de Valldaura (Barcelona, 1853 - 1930), escriptora i folklorista
* Casa nova de Valldaura
* Casa vella de Valldaura, masia al municipi d'Olvan (Berguedà)
* Església de Valldaura (Manresa)
* Estació de Valldaura, estació de la L3 del Metro de Barcelona sota el Passeig de Valldaura al districte d'Horta-Guinardó de Barcelona
* Margarita Valldaura (València ?, 1505 - 1552), burgesa valenciana, esposa de Joan Lluís Vives
* Palau reial de Valldaura o Can Valldaura, edifici prop del Forat del Vent al municipi de Cerdanyola del Vallès (Vallès Occidental)
* Santa Maria de Valldaura (Olvan)
* Sofia Valldaura, personatge de ficció de la novel·la Mirall trencat de Mercè Rodoreda
* Turó de Valldaura, muntanya a la serra de Collserola, entre els municipis de Barcelona i Cerdanyola del Vallès
# Ust-Nera

Ust-Nera (iacut: Уус Ньара; rus: Усть-Не́ра) és un possiólok rus, a la república de Sakhà, és la més poblada de les de la ribera del riu Indigirka quan aquest conflueix amb el seu afluent el riu Nera. Té una població de 8.605 habitants (2009). Va ser fundada l'any 1937 i és un centre miner d'or. Compta amb aeroport. És considerada com una de les localitats on hi ha el pol del fred de l'hemisferi nord. Hi havia un dels camps de presoners del GULAG a l'època soviètica estalinista, els quals treballaren forçadament en la mineria i la construcció.
L'any 1942 s'hi obrí la primera mina d'or i s'hi exploraren els dipòsits de tungstè. El 1945 s'hi obrí la primera escola. La televisió hi arribà el 1971. Actualment també és un centre comercial modern.

## Clima

Ust-Nera té un clima subàrtic extremadament fred (classificació de Köppen: Dwd).
Dades climàtiques a Ust-Nera :
| Mes | gen | febr | març | abr | maig | juny | jul | ag | set | oct | nov | des | anual |
| Màxima mitjana °C (°F) | −40.1 (−40.2) | −35.1 (−31.2) | −21.4 (−6.5) | −5.4 (22.3) | 7.3 (45.1) | 18.7 (65.7) | 21.0 (69.8) | 18.0 (64.4) | 8.8 (47.8) | −9.2 (15.4) | −30.2 (−22.4) | −39.4 (−38.9) | −8.92 (15.94) |
| Mitjana diària °C (°F) | −44.0 (−47.2) | −40.7 (−41.3) | −30.4 (−22.7) | −14.9 (5.2) | 0.7 (33.3) | 11.1 (52) | 13.3 (55.9) | 10.2 (50.4) | 2.5 (36.5) | −14.7 (5.5) | −34.5 (−30.1) | −43.0 (−45.4) | −15.37 (4.34) |
| Mínima mitjana °C (°F) | −47.9 (−54.2) | −46.2 (−51.2) | −39.3 (−38.7) | −24.3 (−11.7) | −5.8 (21.6) | 3.5 (38.3) | 5.7 (42.3) | 2.4 (36.3) | −3.7 (25.3) | −20.1 (−4.2) | −38.8 (−37.8) | −46.5 (−51.7) | −21.75 (−7.14) |
| Precipitació mitjana mm (polzades) | 8 (0.31) | 7 (0.28) | 4 (0.16) | 7 (0.28) | 17 (0.67) | 37 (1.46) | 55 (2.17) | 45 (1.77) | 24 (0.94) | 14 (0.55) | 11 (0.43) | 8 (0.31) | 237 (9.33) |
| Font: http://en.climate-data.org/location/28842/ ||||||||||||||

## Galeria

* Ust-Nera el 1960

## Notes

* ↑ «population of the Russian Federation by Towns, Urban Settlements and Districts on January 1, 2010». Arxivat de l'original el d’agost 21, 2011. [Consulta: de desembre 12, 2010].
# Roser Cabré-Verdiell

Roser Cabré-Verdiell Surribas (Barcelona, 1982) és una escriptora catalana.
Llicenciada en periodisme, és autora de multitud de relats apareguts en revistes literàries i antologies. La seva ficció s’ubica en el gènere fantàstic.
Ha publicat a diverses antologies de relats curts com Barcelona 2059 (Mai Més, 2021), Extraordinàries (Males Herbes, 2020), Estats alterats de la ment (Males Herbes, 2017), Deu relats ecofuturistes (Males Herbes, 2016), Noves dames del crim (Llibres del Delicte, 2015) i Crims nostrats (Edicions Xandri, 2014). També ha participat en la revista de creació literària Carn de Cap amb la peça «On her city», i en l'edició extraordinària de la Branca titulada Els coets venien com llagostes, feta en col·laboració amb el CCCB amb motiu de Kosmopolis 21.
El seu relat «Soc la llevadora», inclòs a Extraordinàries, va guanyar el Premi Ictineu 2021.
El 2022 va publicar la seva primera novel·la, AIOUA, guardonada amb el Premi Finestres de narrativa 2023.

## Obres publicades

* AIOUA (Males Herbes), 2022. ISBN 978-84-124352-7-6

## Referències

* ↑ «La nova narrativa anticipativa». [Consulta: 17 febrer 2022].
* ↑ Corral, Pep. ««Per a la salut de la literatura catalana, cal que la fantasia hi sigui present»», 21-09-2021. [Consulta: 17 febrer 2022].
* ↑ «Dones extraordinàries». [Consulta: 17 febrer 2022].
* ↑ Geli, Carles. «Les 15 inèdites ‘fantàstiques’», 18-02-2020. [Consulta: 17 febrer 2022].
* ↑ Solanich, Irene. «Roser Cabré-Verdiell. "Sóc subtilment exagerada"», 05-06-2015. [Consulta: 17 febrer 2022].
* ↑ «Marc Pastor i Roser Cabré-Verdiell, Premis Ictineu 2021», 20-10-2021. [Consulta: 16 febrer 2022].
* ↑ 324cat. «La literatura fantàstica en català s'enlaira amb noves editorials, autors i traduccions», 03-11-2021. [Consulta: 17 febrer 2022].
* ↑ «Agència Catalana de Notícies». [Consulta: 24 abril 2023].
# Rottenführer

Rottenführer (Català: Cap d'equip) va ser un rang paramilitar del Partit nazi que es va crear l'any 1932. El rang de Rottenführer va ser utilitzat per diversos grups paramilitars nazis, entre ells la Sturmabteilung (SA), la Schutzstaffel (SS) i va ser superior al rang paramilitar de Sturmmann.
Rottenführer es va establir per primera vegada el 1932 com un rang SA a causa d'una expansió de l'organització que requerien més allistats posicionats. Des de principis de files de les SS eren idèntiques a les files de les SA, llavors Rottenführer es va convertir també en un rang de les SS.
Rottenführer va ser la primera de les posicions SS i SA que tenia control sobre altres paramilitars. En general no més de cinc i fins a set persones. Un Rottenführer, al seu torn, respon a un líder d'esquadró conegut com a Scharführer.
Dins de les Waffen-SS, Rottenführer es va considerar equivalent a un Obergefreiter en la Wehrmacht alemanya. Els aspirants de promoció per ascendir a Rottenführer estaven obligats a passar una avaluació promocional i avaluació d'habilitats de combat, durant el qual el Rottenführer era conegut pel títol Unterführer-Anwärter (Català: Cap de candidats Júnior). Rottenführer era també un rang de les Joventuts Hitlerianes quan es va considerar la posició d'un títol de líder de l'esquadró de joves. Un rang de Oberrottenführer també existia en les Joventuts Hitlerianes.
# Riu de la Vansa

El riu de la Vansa o riu de Lavansa és un curs d'aigua de la comarca catalana de l'Alt Urgell, concretament del municipi de la Vansa i Fórnols. Es troba, doncs, a la vall de la Vansa i desemboca al riu Segre.
Aquest riu ha excavat un llarg i sinuós engorjat al Montsec de Tost.
# Unión Socialista Galega

La Unión Socialista Galega (USG) fou un partit galleguista i marxista fundat en agost de 1932 per Xoán Xesús González a partir del Seminario de Estudos Socialistas, però tan sols va tenir implantació a la comarca de Santiago. Va tenir com a òrgan oficiós el quinzenal Amañecer. A les Eleccions generals espanyoles de 1933 presentà candidats a totes les províncies com a independents (Xoán Xesús González per la Corunya, Siervo González Rivas per Lugo, Jesús Núñez Rodríguez per Ourense i Francisco Guimarey per Pontevedra) i compartiren mítings amb candidats del Partit Galleguista. Es va dissoldre després del fracàs electoral i el triomf de la dreta, integrant-se a Izquierda Republicana. La seva importància històrica ve donada per ser l'antecedent dels partits marxistes nacionalistes que aparegueren a Galícia en els anys seixanta.

## Notes

* ↑ "Unión Socialista Gallega" a El Compostelano, 3-11-1933, p. 1, 3.